PRIJEDLOG

 Na temelju članka 289. Zakona o socijalnoj skrbi („Narodne novine“ br. 18/22, 46/22 119/22 i 71/23), članaka 19. i 35. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21 i 57/23), članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), a sukladno odredbama Zakona o udrugama („Narodne novine“ br. 74/14, 70/17 i 98/19) te odredbama Odluke o socijalnoj skrbi („Glasnik Zagrebačke županije“ br. 46/22), Općinsko vijeće Općine Križ na\_\_. sjednici održanoj dana 2024. godine donijelo je

**PROGRAM**

**socijalnih potreba Općine Križ za 2025. godinu**

I.

Djelatnost socijalne skrbi kroz program socijalnih potreba Općine Križ usklađena je sa Zakonom o socijalnoj skrbi i Odlukom o socijalnoj skrbi, a cilj je pružiti dodatnu pomoć socijalno ugroženim osobama, kao i osobama u nepovoljnim osobnim ili obiteljskim okolnostima, a obuhvaća prevenciju, pomoć i podršku pojedincu, obitelji i skupinama u svrhu unaprjeđenja kvalitete života te poticanja promjena i osnaživanja korisnika radi njihovog aktivnog uključivanja u život zajednice.

Općina Križ osigurava financijska sredstva za potrebe socijalne skrbi i to za djecu, mladež, obitelji, umirovljenike i ostale građane kod kojih je intervencija stvarno potrebna.

 II.

 **Programom socijalnih potreba Općine Križ za 2025. godinu raspoređuju se novčana sredstava planirana Proračunom Općine Križ za 2025. godinu, za socijalne potrebe u ukupnom iznosu od =227.000,00 EUR-a (slovima: dvjestodvadesetsedamtisuća**

**eura).**

III.

 Novčana sredstva iz točke II. ovoga Programa koristiti će se za sljedeća prava iz socijalne skrbi, odnosno pomoći i u opsegu kako slijedi:

|  |  |  |  |
| --- | --- | --- | --- |
| **Rb.** | **Oznaka** | **PROGRAM****socijalnih potreba Općine Križ za 2025. godinu** | **IZNOS (EUR-a)** |
| 1. | A101701 | **Podmirenje troškova stanovanja** |  **=10.000,00** |
| 2. | A101702 | **Jednokratne novčane pomoći**  | **=15.000,00**  |
| 3. | A101703 | **Pomoć roditeljima prilikom rođenja djeteta** | **=25.000,00**  |
| 4. | A101704 | **Podmirenje pogrebnih troškova** | **=2.000,00** |
| 5. | A101705 | **Ostale socijalne potrebe** - podmirenje dijela troškova liječenja i brige o djeci s posebnim potrebama, teškoćama, sufinanciranje dječjeg vrtića u drugoj JLS i sl.  | **=15.000,00** |
| 6. | T101701 | **Pomoći-programi Crvenog križa** (pravo na podmirenje troškova darivanja starijih osoba, socijalno ugroženih osoba i osoba s invaliditetom te za ljetovanje učenika i osoba s invaliditetom)  | **=13.000,00** |
| 7. | T101702 | **Novčane pomoći umirovljenicima** | **=60.000,00** |
| 8. | T101703 | **Novčane pomoći nezaposlenima**  | **=20.000,00** |
| 9. | A100901 | **Javne ovlasti i redovna djelatnost Crvenog križa** - sufinanciranje redovne djelatnosti Gradskog društva Crvenog križa Ivanić-Grad  | **=8.000,00** |
| 10. | A101101 | **Projekti udruga u zdravstvu, socijali i preventivi** - za sufinanciranje programa i projekta udruga u zdravstvu, socijali i preventivi | **=10.000,00** |
| 11. | A100701 | **Zaželi jednakost za sve!** –Projekt se provodi temeljem Ugovora o dodjeli bespovratnih sredstava (kodni broj: SF.3.4.11.01.0243) od 7. veljače 2024. godine koji se financira iz Europskog socijalnog fonda plus kroz Program učinkoviti ljudski potencijali 2021.-2027., a provodi se u suradnji s Gradom Ivanić-Gradom, kao nositeljem projekta i Općinom Kloštar Ivanić, kao partnerom u projektu. | **=49.000,00** |
| **UKUPNO** | **=227.000,00** |

IV.

 Sredstva za programe i projekte udruga u zdravstvu, socijali i preventivi planirana Proračunom Općine Križ za 2025. godinu i ovim Programom, izvršavati će se sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ br. 26/15, 37/21), temeljem provedenih javnih natječaja za dodjelu financijske potpore udrugama iz područja zdravstva, socijale i preventive od interesa za Općinu Križ u 2025. godini ili izravnom dodjelom sredstava te sklopljenih ugovora o financiranju, a sve sukladno Odluci o načinu raspodjele novčanih sredstava iz Proračuna Općine Križ za 2025. godinu namijenjenih financiranju programa i projekata od interesa za opće dobro koje provode udruge i druge neprofitne organizacije civilnog društva u području kulture, tehničke kulture, sporta, vatrogastva, zdravstva, socijale i preventive te Odluci o izvršavanju Proračuna Općine Križ za 2025. godinu.

V.

U okviru ukupno planiranih sredstava uvrštenih ovim Programom, raspodjela planiranih sredstava izvršavati će se prema mogućnostima Proračuna i ostvarenju planiranih prihoda Proračuna za 2025. godinu.

VI.

 Ovaj Program stupa na snagu osmi dan od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 550-01/24-01/0

URBROJ: 238-16-01-24-

Križ, . studenog 2024.

 PREDSJEDNIK

 OPĆINSKOG VIJEĆA OPĆINE KRIŽ:

 Zlatko Hrastić